امریکا قوشمه ایالتلری باشقروویده گی داعش گه قرشی ائتلاف کوچلری، ترور تشکیلاتی نینگ تشقی عملیاتلری و ماین تولیدیدن مسؤل اوچ کیشی یوقاری مرتبه لی قومندانی بیلن اداره چیلری نینگ اولدیریلگنینی تأیید ایتدی.
ائتلاف سوزلاوچیسی ریان دیللون، داعش نینگ تشقی عملیاتلریدن مسؤل اداره چیلریدن عبدالغفور و اورین باسری أبو حمّام بیلن تشکیلات نینگ ماین متخصصی أبو فاتوم نینگ هوائی هجوملرده اولگنینی بیلدیردی.
دگروال دیللون عراق نینگ پایتختی بغداددن ویدیو کنفرانس آرقه لی امریکا قوشمه ایالتلری مدافعه وزیرلیگی پنتاگون بیلن تماس برقرار قیلیب، ترور تشکیلاتی داعش گه قرشی عراق و سوریه ده آلیب باریلگن عملیاتلر توغریسیده معلومات بیردی.
دیللون اولدیریلگن تروریست لرنینگ تشکیلات نینگ غرب اولکه لریده تروریستیک هجوم اویوشتیرگن یوکسک مرتبه لی اعضالری بیلن بو اولکه لرده گی اعضالریگه ماین توزه تیش و تروریستیک حرکت لر قیلیش لری توغریسیده همکارلیک قیلگن کیشی لرنینگ بولگن لیگینی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
